ຈີນ ແລະ ອອສເຕຣເລຍ ລົງນາມ ໃນຂໍ້ຕົກລົງ ການຄ້າເສລີ 
ນາຍົກລັດຖະມົນຕີ ອອສ​ເຕຣ​ຍ​ເລຍ ທ່ານ Tony Abbott ​ແລະ​ລັດຖະມົນຕີ​ການ​ຄ້າຈີນ ທ່ານ Gao Hucheng ເຂົ້າຮ່ວມພິທີລົງນາມ ໃນຂໍ້ຕົກລົງການຄ້າເສລີ.
ຈີນ ແລະອອສເຕຣເລຍ ໄດ້ລົງນາມໃນຂໍ້ຕົກລົງການຄ້າເສລີ ທີ່ສຳຄັນ ຫລັງຈາກໄດ້ເຈລະຈາກັນມາເປັນເວລາປະມານນຶ່ງ ທົດສະວັດ ນາຍົກລັດຖະມົນຕີ ອອສເຕຣຍເລຍ ທ່ານ Tony Abbott ແລະ ລັດຖະມົນຕີການຄ້າຈີນ ທ່ານ Gao Hucheng ໄດ້ເຂົ້າຮວມພິ ທີເຊັນສັນຍາ ໃນວັນພຸດມື້ນີ້ ທີ່ນະຄອນ Canbera ທ່ານ Abbott ກ່າວວ່າ “ມັນຈະປ່ຽນແປງປະເທດຂອງພວກເຮົາ ໃຫ້ດີຂື້ນ ມັນຈະປ່ຽນແປງຂົງເຂດຂອງພວກເຮົາໃຫ້ດີຂື້ນ ມັນຈະ ປ່ຽນແປງໂລກຂອງເຮົາໃຫ້ດີຂື້ນ ” ລັດຖະມົນຕີການຄ້າ Gao ໄດ້ສັນລະເສີນຂໍ້ຕົກລົງການຄ້າເສລີ ທີ່ໄດ້ບັນລຸກັນໃນທ້າຍປີ ແລ້ວນີ້ ວ່າ “ເປັນທີ່ກວ້າງຂວາງຮອບດ້ານ ຄຸນນະພາບສູງ ແລະກຳ້ເກິ່ງ ” ທ່ານກ່າວວ່າ “ມັນມີລະດັບຄວາມເປັນເສລີສູງທີ່ສຸດ ໃນບັນດາຂໍ້ຕົກລົງການຄ້າ ເສລີຂອງ ຈີນທີ່ໄດ້ເຊັນມາກັບປະເທດຕ່າງໆ " ພາຍໃຕ້ຂໍ້ຕົກລົງສະບັບນີ້ ອັດຕາພາສີ ໃນທີ່ສຸດຈະຖືກຍົກເວັ້ນເຖິງ 95 ເປີເຊັນ ຕໍ່ສິນຄ້າ ຂາອອກຂອງອອສເຕຣເລຍ ອິງຕາມອົງການຂ່າວຊິນຫົວຂອງ ທາງການຈີນ ຂໍ້ຕົກລົງໃນຂອບເຂດທີ່ກວ້າງຂວາງດັ່ງກ່າວ ຍັງຈະຊ່ວຍຫລຸດຜ່ອນການຈຳກັດຮັດແຄບ ຕໍ່ການລົງທຶນຂອງຈີນໃນອອສເຕຣເລຍ ແລະເຮັດໃຫ້ງ່າຍຂື້ນສຳຫລັບ ບັນດາທະນາ ຄານ ບໍລິສັດປະກັນໄພ ມະຫາວິທະຍາໄລຕ່າງໆ ຂອງອອສເຕຣ ເລຍ ຈະໄປເຮັດທຸລະ ກິດຢູ່ຈີນ ຈີນ ເປັນຄູ່ການຄ້າໃຫຍ່ທີ່ສຸດຂອງອອສເຕຣເລຍ ການຄ້າສອງທາງລະຫວ່າງປະເທດທັງ ສອງ ມີມູນຄ່າເກີນ 123 ພັນລ້ານໂດລາ ຕໍ່ປີ